रामदेव की तबीयत बिगड़ी, डॉक्टरों ने दी उपवास तोड़ने की सलाह  
सरकार से कालेधन को देश में वापस लाने और भ्रष्टाचार के खिलाफ कानून की मांग को लेकर उपवास पर बैठे रामदेव की तबीयत बिगड़नी शुरू हो गई है।
सरकार से कालेधन को देश में वापस लाने और भ्रष्टाचार के खिलाफ कानून बनाने की मांग को लेकर उपवास पर बैठे योग गुरु बाबा रामदेव की तबीयत बिगड़नी शुरू हो गई है। रामदेव के उपवास का आज पांचवां दिन है।  रामदेव के स्वास्थ्य की निगरानी कर रहे डॉक्टरों ने उन्हें तरल पदार्थ लेने की सलाह दी है और जल्द से जल्द उन्हें उपवास समाप्त करने की सलाह दी है। हरिद्वार के मुख्य चिकित्सा अधिकारी डॉक्टर योगेश शर्मा ने रामदेव की तबीयत के बारे में मीडिया को बताया, उनका स्वास्थ्य गिरता जा रहा है, वजन कम हो गया है और उनके शरीर में पानी की कमी हो गई है।  शर्मा ने कहा, हम उनसे दूध और जूस के तौर पर तरल पदार्थ लेने का आग्रह कर रहे हैं। बेहतर होगा कि वह अपना उपवास समाप्त कर दें।